Raideliikenteen solmukohtiin rakennetaan nyt kovaa, mutta asemien sokkeloihin eivät aina asiakkaat löydä. Uuteen Ratinaan sen sijaan tulee yli 20 ravintolaa.

Tampereen rautatieaseman kupeessa sijaitseva Foodstation on nykyään autio. Tässä ravintolassa on sentään vielä pöydät ja tuolit paikalla.­

Keskeltä Tamperetta löytyy kummallinen tyhjä tunneli, jota reunustavat värikkäät kahvilan ja pikaruokaravintoloiden seinät ja mainosvalot. Ei näy asiakkaita eikä pöytiä ja kun tarkemmin katsoo, ei näy enää keittiölaitteitakaan. Tunneli on ollut suljettuna nyt puolitoista vuotta, kun viimeinenkin ravintolayrittäjä lähti.